หายใจไม่ค่อยอิ่มเลยครับ เป็นเมื่อวาน อยากทราบว่าสาเหตุมาจากอะไรครับ
สวัสดีค่ะ อาการหายใจไม่อิ่ม อาจเกิดได้จากหลายสาเหตุ แบ่งออกเป็น1. อาการหายใจไม่อิ่มที่เกิดขึ้นอย่างกะทันหัน ได้แก่- การออกกำลังกาย หรือใช้แรงอย่างหนัก- อุณหภูมิของอากาศสูงหรือต่ำมากเกินไป- อยู่บนที่สูง ซึ่งมีความกดอากาศต่ำ- เกิดเหตุการณ์ทำให้ตื่นตระหนกตกใจ หรือเกิดความวิตกกังวล เกิดความเครียด- โรคหอบหืดหรือภูมิแพ้กำเริบ- ปฏิกิริยาแพ้อย่างรุนแรง แต่มักมีอาการอื่นๆ ร่วมด้วย เช่น มีผื่นคัน ตามผิวหนัง หน้าบวม ริมฝีปากบวม เป็นต้น- การติดเชื้อในระบบทางเดินหายใจ เช่น ไข้หวัด ปอดอักเสบ แต่มักมีอาการอื่นๆ ร่วมด้วย ไข้ ไอ มีเสมหะ มีน้ำมูก หอบเหนื่อย เป็นต้น- เกิดลิ่มเลือดอุดตันภายในปอด- ภาวะปอดแตก หรือภาวะโพรงเยื่อหุ้มปอดมีอากาศ- โรคหัวใจ เช่น หัวใจเต้นผิดจังหวะ ภาวะกล้ามเนื้อหัวใจขาดเลือดเฉียบพลัน ภาวะหัวใจวาย2. อาการหายใจไม่อิ่มที่เกิดขึ้นอย่างเรื้อรัง คือเกิดขึ้นเป็นเวลานานหลายสัปดาห์หรือหลายเดือน สาเหตุจะเป็นเดียวกันกับอาการหายใจไม่อิ่มที่เกิดขึ้นกะทันหัน นอกจากนี้อาจเกิดจากโรคและภาวะอื่น ๆ เช่น โรคปอดอุดกั้นเรื้อรัง โรคติดเชื้อในปอดแบบเรื้อรัง เช่น วัณโรค เป็นต้น มีภาวะอ้วน เนื่องจากมีน้ำหนักตัวที่มากเกินไป โดยเฉพาะบริเวณช่วงอกและช่วงท้อง ทำให้กล้ามเนื้อที่ใช้หายใจทำงานหนักขึ้น หรือสมรรถภาพร่างกายลดลง เช่น ไม่ค่อยออกกำลังกาย ทำให้เหนื่อยหอบและหายใจไม่อิ่มได้ง่ายเมื่อทำกิจกรรมต่างๆ มีภาวะไทรอยด์เป็นพิษหรือไทรอยด์ฮอร์โมนต่ำ เป็นต้นหากอาการหายใจไม่อิ่ม เพิ่งเกิดขึ้นเมื่อวาน แนะนำควรสังเกตอาการไปก่อนว่าจะมีอาการอื่นๆ ร่วมด้วยหรือไม่ หากมีอาการอื่นๆ ร่วม โดยเฉพาะมีไข้ ไอ เจ็บหน้าอก หรือเกิดมีหน้าบวม ปากบวม มีผื่นคันตามลำตัว แนะนำให้รีบไปพบแพทย์โดยเร็วค่ะ แต่หากยังไม่มีอาการอื่นๆ ก็ควรนอนหลับพักผ่อนให้เพียงพอ ไม่เครียด ไม่วิตกกังวล ไม่สูบบุหรี่ เป็นต้น หากอาการไม่ดีขึ้น ก็ควรไปพบแพทย์เพื่อตรวจค่ะ